“ፓርቲን ለማስቀጠል ህዝብን እንደ ከለላ የሚጠቀም ከህወሓት ውጪ በየትኛውም ዓለም ማግኘት አይቻልም”  ዶክተር አብርሃም በላይ የትግራይ ብልጽግና ፓርቲ ከፍተኛ አመራርና የኢኖቬሽንና ቴክኖሎጂ ሚኒስትር
አዲስ አበባ
፦ ፓርቲን ለማስቀጠል
ህዝብን እንደ ከለላ
የሚጠቀም ህወሓት ብቻ
መሆኑን ፤ የትግራይ
ህዝብ ታሪኩ፣ በህይወት
መስዋእትነት ያረጋገጠው መብቶቹና
ሰላሙ ለአፍታም እንዲዛቡበት
እንደማይፈልግ የትግራይ ብልጽግና ፓርቲ ከፍተኛ አመራር አስታወቁ ።የትግራይ ብልጽግና ፓርቲ
ከፍተኛ አመራርና የኢኖቬሽንና
ቴክኖሎጂ ሚኒስትር ዶክተር
አብርሃም በላይ በተለይ
ከአዲስ ዘመን ጋዜጣ
ጋር ባደረጉት ቃለ
ምልልስ ኢትዮጵያ ውስጥ
ከተፈጠሩ ፓርቲዎችም ስለ
ፓርቲው እድሜ ብቻ
የሚጨነቅ ህወሓት ብቻ
ነው። የፓርቲ እድሜ ለህዝብ ለመስጠት የሚያደርጉት ጥረት በጣም አሳፋሪና ህዝብን የናቀ ነው፤ የትም ዓለም ብንሄድ ፓርቲን ለማስቀጠል ህዝብን እንደ ከለላ የሚጠቀም ከህወሓት ውጪ ማግኘት አይቻልም። ህወሓት በዚህ ሰዓት
የክልሉን ፣ የአገራችን፣ የአከባቢውን እንዲሁም ዓለማቀፍ ሁኔታዎችን የመተንተንና የመረዳት ከፍተኛ ጉድለት ያለበት ፓርቲ ሆኖ ነው የማየው ያሉት ሚኒስትሩ ፣ ሁኔታዎችን የሚመረምርበት፣ የሚቃኝበትና የሚረዳበት ነገር በትክክል ሳይንሳዊ በሆነ መልኩና እውነታውን ይዞ የሚንቀሳቀስ ሆኖ አይታይም ብለዋል ።እንደ ዶክተር አብርሃም ማብራሪያ ፤ የፖለቲካ ልህቀት የሚወሰነው አንደኛ የሚወክለውን ማህበረሰብ በማወቅና መረዳት እንደመሆኑ ይህንን ማወቅና መረዳት በጣም ያስፈልጋል። ሁለተኛ ከጊዜው ጋር የተቃኘ የፍላጎት አረዳድና ግንዛቤ መያዝ፤ ከዚህ በተጨማሪ ከነባራዊ ሁኔታዎች ጋር የሚስማማ አዲስ ሀሳብና ፕሮግራም ማፍለቅን የሚጠይቅ ነው። እናም አንድ የፖለቲካ ፓርቲ ንቃት አለው፤ ለህዝብ ይመጥናል የሚባለው በትንሹ እነዚህን ይዞ ሲገኝ ነው።የአንድ ፓርቲ ህዝብን የማደራጀት ወሳኝ ነገር የትናንት፣ የአሁን እንዲሁም የወደፊት ፍላጎቱን በትክክል ተረድቶ በጥናትና ሳይንሳዊ በሆነ መንገድ መፍትሄ ማስቀመጥን እንደሚጠይቅ፤ ይሄን የማያደርግ ፓርቲ ደግሞ ህልውናው አጭርና ጠፊ መሆኑን፤ ህወሓት ደግሞ ፓርቲውን ለማስቀጠል ህዝብን ከለላ አድርጎ የሚንቀሳቀስ በመሆኑ ችግሮችን ከመረዳትና ነባራዊ ሁኔታን ከማወቅ አንጻር ያሉ ክፍተቶችም ከዚህ የተነሱ እንደሆኑ አመልክተዋል ።ህወሓት ራሱ አሁን አሉኝ የሚላቸውን ችግሮች እንኳን ቢቀርፍ፤ ህዝቡ የሚፈልገው እሱን ነበር።ነገር ግን አሁን ባለው ተጨባጭ ሁኔታ ችግርን የመቅረፍ ባህሪ ሳይሆን ያለው ችግርን የማባባስና አዳዲስ ችግሮችን የመፍጠር፤ ብሎም ህዝብን የተወሳሰበ ችግር ቀማሽ ለማድረግ የሚንቀሳቀስ ፓርቲ ሆኗል ያሉት ዶክተር አብርሃም፤ ይህን ባለማወቅ ወይም እያወቀ የሚያጠፋ ሊሆንም እንደሚችል፤ በዚህም ራሱን ምንም ላለመቀየርና ላለመለወጥ በመወሰን ህዝብን የማፈን ሃሳቡና እንቅስቃሴው ወደ ጽንፍ መሄዱን አስረድተዋል፡፡ህወሓት በትግራይ ውስጥ የተለየ ሃሳብ እንዳይኖር፤ እሱ ያለውን ብቻ ለማድረግ ወጣቶች የሚታሰሩበት፤ ወላጆች በልጆቻቸው ምክንያት የሚንገላቱበት፤ እንቅስቃሴ የተገደበበት፤ ህዝቡን ጭንቀት ውስጥ ከትቶ በአፈና ውስጥ ለማኖር የሚሰራበት ሁኔታ መከሰቱን የጠቀሱት ዶክተር አብርሃም፤ይህ ፓርቲ ራሱን በተለየ መልኩ ካልተቀየረ ወይም አዲስ ነገር ካልመጣ አሁን በያዘው አካሄድ ህዝባችን የሚመኛትን ሰላም፣ የሚፈልገውን ፍትህና ዴሞክራሲ ማግኘት የሚችልበት እድል እንደማይኖር ጠቁመዋል።እንደ ዶክተር አብርሃም
ገለፃ፤ የትግራይ ህዝብ
ታሪክ እንደሚያሳየው የህይወት
መስዋዕትነት ከፍሎ ያገኘውን
ሰላም በምንም መልኩ
ማጣት አይፈልግም።እንደ ትግራይ ህዝብ ሰላም የሚፈልግ፣ የሚወድ፣ የሰላምን ጣዕም በትክክል የሚገነዘብ ህዝብ የለም።ምክንያቱም ሁሉንም በተግባር አይቶታል።ሰላም ማጣትንም አይቶታል፤ ከፍተኛ መስዋዕትነትም ከፍሏል።ስለዚህ ህዝቡ ያንን ያገኘውን መብትና ሰላም ሊያጣ አይፈልግም፡፡የትግራይ ህዝብ ፍላጎት ሰላም ፍትህ ዴሞክራሲና ልማት ነው።በዚህ ዘመን እነዚህን ጥያቄዎች የመመለስ ጉዳይ በሀሳብ ገበያ የማመንና የህዝብ አመኔታን ከማግኘት ጋር የሚያያዝ መሆኑን የመገንዘብ ጉዳይ ተራማጅነት ነው ያሉት ዶክተር አብርሃም፤ የሀሳብ ግብይት ነፃ የሀሳቦች መንሸራሸርን እንደሚጠይቅ፤ በላጭና ተመራጭ ሀሳብ ያለው ሀይል ገበያ መውጣትን እንደማይፈራ አስገንዝበዋል።በትግራይ ታሪክ እውነታ ውስጥ ህወሓት ጉልህ ቦታ ያለው መሆኑን ተከትሎ ህዝቡ በትግል ታሪኩ ልጆቹን ስሞ ለሞት መስዋእትነት አደራ ይሰጠው የነበረ መሆኑን ለሚገነዘብ ቁርኝቱን በቀላሉ ማየት አይኖርበትም።ይህ የታሪክ ግንኙነት ለዛሬና ለነገ የህዝቡ ፍላጎት መሟላት ጉዞ ዘላቂና ቋሚ መያዣ ማድረግ ግን የጊዜንና የፍላጎትን ተለዋዋጭነት እንደመካድ እንደሚቆጠር ዶክተር አብርሀም አስረድተዋል፡፡እንደ ዶክተር አብርሃም ማብራሪያ የህወሓት አመራሮች የፓርቲ እድሜ ለህዝብ ለመስጠት የሚያደርጉት ጥረት በጣም አሳፋሪ እና ህዝብን መናቅ ነው። የትግራይ ህዝብ ከህወሓት በፊት ነበር፤ ከህወሓት በኋላም ይኖራል።የፓርቲን ህልውና ከህዝብ ህልውና ጋር ማያያዝ አይቻልም። የትግራይን ህዝብን ከህወሓት ጋር አንድ አድርጎ የማየት ሆነ የመግለጽ አካሄዳቸው ስህተት ብቻ ሳይሆን ምን ያክል ታሪክንና ህዝቡን የናቁ፤ ቀጣይም የተለየ ሀሳብ እንዳይመጣ እና እንዳይሰርጽ ያላቸው ፍላጎት ምን ያህል የፀና መሆኑን ያሳያል፡፡የትግራይ ህዝብ ታሪኩና በህይወት መስዋእትነት ያረጋገጠው መብቶችና ሰላሙ ለአፍታም እንዲዛቡበት አይፈልግም።የትግራይ ህዝብ ከህወሓት በፊት ነበር ከህወሓት በኋላም ይኖራል። ይህንን የምለው ህወሓት አይኖርም ለማለት ሳይሆን የህዝብ ህልውና ግን ህወሓት ላይ ብቻ የተንጠለጠለ አለመሆኑን ለመግለፅ ነው ያሉት ዶክተር አብርሃም ፤ የትግራይ ህዝብ ፍላጎት በዚህ ዘመን እውነታ የተቃኘ፣ ለታሪኩ ሙሉ እውቅና የሰጠና ያከበረ የመልማትና የዴሞክራሲ ጥያቄዎችና ፍላጎቶቹን ከሚመልስ ኃይል ጋር መስራትን ያካተተ መሆኑን ተናግረዋል፡፡ዶክተር አብርሃም << በክልሉ
ነጻ የፖለቲካ እንቅስቃሴ
ለማድረግ በክልሉ ምቹ
ሁኔታ ባይኖርም፣ የተለያዩ
ፓርቲዎች እየፈለቁ ባሉበት
በዚህ ወቅት ደግሞ
እነርሱ በተደጋጋሚ የሚያስቀምጡት
ሁለቱም አንድ ናቸው
በሚል ፓርቲና ህዝብ
አንድ አድርጎ ማሰብ
ስህተት ነው።ለምሳሌ፣ አረናን
ብንወስድ ከአስር ዓመት
በላይ ሰላማዊ ትግል
ለማድረግ የተደራጀ ፓርቲ
ነው። ይሄ ፓርቲ
ህዝብ ስለማይፈልገው አይደለም
ወደ ህዝብ መውረድ
ያልቻለው፤ ወደ ህዝብ
እንዳይሰርጽ በየቀኑ አባላቱ እንዲታሰሩና እንዲገፉ በሚደረጉ ጥረቶች ነው።በትግራይ ውስጥ ባለው ሁኔታም ያንን ለማድረግ የሚያስችል ምህዳር ባለመኖሩ ነው ›› ብለዋል፡፡እንደ ዶክተር አብርሃም
ማብራሪያ ፤ የትግራይ
ህዝብ በዚህ ዘመን
ያለው ዋና ፍላጎት፣
አንደኛ፣ እውነትን እና
ወቅታዊ ፍላጎት የተረዳ፤
ለታሪኩ ሙሉ እውቅና
የሚሰጥና የሚያከብር፤ የመልማት
ፍላጎቱን፣ የዴሞክራሲ ጥያቄዎቹን
የሚመለስ ፓርቲ ጋር
መስራት ነው። እንደ
ሌሎች የኢትዮጵያ ህዝቦች
ፍላጎት ሁሉ የትግራይ ህዝብ
ፍላጎት ይሄን አማራጭ
ሀሳብ ማግኘት ነው።ይሄንን
ከሚያደርግለት አካል ጋርም
አብሮ መስራት ይፈልጋል።ህዝቡ
ይህ ከሆነ ፍላጎቱ፣
ይሄንን ፍላጎቱን ለማሟላት
የግድ አንድ ፓርቲ
ብቻ መኖር አያስፈልግም።ለዚህ
ደግሞ የግድ ብልጽግና
መሆን የለበትም፤ የግድ
ህወሓት መሆን የለበትም።ይሄንን
የሚያስፈጽምልኝ ብሎ ካመነበት
አካል ጋር ሆኖ
መስራት ይፈልጋል።እንቅስቃሴውም፣
ፍላጎቱም ስራውም በዚሁ
አግባብ መመራት ይኖርበታል
፡፡አዲስ ዘመን ሐምሌ 23/2012 ወንድወሰን ሽመልስ